පොලිස්පති අර්බුදය වාරණයක් පමණක් නිසා ධූරය හිස් නෑ
ශ්රේෂ්ඨාධිකරණ තීන්දුවෙන් දැනට පොලිස්පතිවරයාට ලබා දී ඇත්තේ වාරණ නියෝගයක් පමණක් බැවින් පොලිස්පති තනතුර හිස් වී නැතැයි ජනාධිපතිවරයාට නීති උපදෙස් ලැබී තිබේ ඒ අනුව 21 වැනි ආණ්ඩුක්රම ව්යවස්ථා සංශෝධනය අනුව පොලිස්පති ධුරය හිස්ව නොමැති අවස්ථාවක ජනාධිපතිවරයාට වැඩබලන පොලිස්පතිවරයකු පත් කිරීමට හැකියාවක් නැතැයි රජයේ ජ්යෙෂ්ඨ අමාත්යවරයෙක් පැවසීය මේ හේතුව නිසා අදාළ නීති ගැටලුව විසඳාගන්නා තුරු පොලිස්පති ධුරය එලෙස තිබෙනු ඇතැයි රජයේ ආරංචිමාර්ග පවසයි ශ්රේෂ්ඨාධිකරණ තීන්දුව අනුව සිදුවී ඇත්තේ පොලිස්පතිවරයාට රාජකාරි කරගෙන යෑමේ බාධාවක් පමණක් බවද රජයේ ජ්යෙෂ්ඨ අමාත්යවරයා වැඩිදුරටත් සඳහන් කළේය චමින්ද සිල්වා පොලිස් දෙපාර්තමේන්තුවේ මුල් පුටු දෙකම හෙබවූ නිලධාරීන් දෙදෙනා ඉවත් කිරීමත් සමගම එම දෙපාර්තමේන්තුවේ පරිපාලනමය කටයුතුවලට දැඩි බාධා එල්ල වී ඇත පොලිස්පතිවරයා සහ පොලිස් පරිපාලන අංශය භාර ජ්යෙෂ්ඨ නියෝජ්ය පොලිස්පතිවරයා ඉවත් කිරීමෙන් පසු එම තනතුරු සඳහා නිලධාරීන් පත් නොකිරීම මෙම තත්ත්වයට හේතුවී ඇති බවද පොලිස් ආරංචි මාර්ග පවසයි අධිකරණ නියෝගයකින් පොලිස්පති දේශබන්දු තෙන්නකෝන් මහතාට රාජකාරි කිරීම අත්හිටුවීමට කටයුතු කර තිබිණි එමෙන්ම අධිකරණ නියෝගයක් අනුව පොලිස් පරිපාලන අංශය භාරව සිටි ජ්යෙෂ්ඨ නියෝජ්ය පොලිස්පති නිලන්ත ජයවර්ධන මහතා අනිවාර්ය නිවාඩු යැවීමට කටයුතු කරන ලදී එමෙන්ම පොලිස්පතිවරයාගේ සහ පරිපාලන අංශය භාරව සිටි ජ්යෙෂ්ඨ නියෝජ්ය පොලිස්පතිවරයාගේ පෞද්ගලික සහකාර නියෝජ්ය පොලිස්පතිවරයා සහ ජ්යෙෂ්ඨ පොලිස් අධිකාරිවරයා ද පුහුණුවීම් සඳහා විදේශ ගතව ඇත මේ හේතුව නිසා පොලිස් දෙපාර්තමේන්තුවේ පරිපාලන කටයුතුවලට දින දෙකක් තිස්සේ දැඩි බලපෑම් එල්ල වී තිබෙයි හේමන්ත රන්දුණු රටේ නීතිය හා සාමය රකින්න වහාම වැඩ බලන පොලිස්පතිවරයකු පත් කරන ලෙස සජබ හිටපු පාර්ලිමේන්තු මන්ත්රිනි හිරුණිකා ප්රේමචන්ද්ර මහත්මිය ඊයේ 25දා ඉල්ලීමක් කළාය පොලිස්පති තෙන්නකෝන් මහතා ධුරයේ සිටියා නම් සාධාරණ ඡන්දයක් අපේක්ෂා කළ නොහැකි බවට ඇය විපක්ෂ නායක කාර්යාලයේ පැවති සජබ මාධ්ය හමුවේදී සඳහන් කළාය